Vláda Slovenskej republiky

Uznesenie vlády Slovenskej republiky
číslo
zo dňa................

k návrhu na uzavretie a ratifikáciu Zmluvy medzi Slovenskou republikou  a Brazílskou federatívnou republikou o čiastočnom zrušení vízovej povinnosti 

Číslo materiálu:	    
       /2003	
Predkladateľ:	minister vnútra 	

Vláda

A.	s ú h l a s í
	
A.1.	s uzavretím Zmluvy medzi Slovenskou republikou a Brazílskou federatívnou republikou o čiastočnom zrušení vízovej povinnosti (ďalej len “Zmluva”),
	
A.2.	s tým, že jej Zmluva nebude po podpise znovu predložená;

B.      o d p o r ú č a

prezidentovi Slovenskej republiky 

B.1.	splnomocniť predsedu vlády a ako alternátov ministra zahraničných vecí, ministra vnútra a veľvyslanca Slovenskej republiky v Brazílskej federatívnej republike na podpis Zmluvy s výhradou ratifikácie;

B.2.	ratifikovať podpísanú Zmluvu po vyslovení súhlasu Národnej rady Slovenskej republiky;

Národnej rade Slovenskej republiky

B.3.	rozhodnúť o tom, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi;

Vláda Slovenskej republiky

C.      p o v e r u j e
         
           predsedu vlády

C.1. predložiť Zmluvu po jej podpise Národnej rade Slovenskej republiky na  vyslovenie súhlasu a na rozhodnutie, že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi,

ministra vnútra

C.2.   odôvodniť návrh na uzavretie Zmluvy v Národnej rade Slovenskej republiky;   

D.	     u k l a d á
         
           ministrovi vnútra 

D.1.	po vyslovení súhlasu Národnej rady Slovenskej republiky požiadať ministra zahraničných vecí, aby vykonal príslušné ratifikačné opatrenia,

D.2.	po doručení neskoršej diplomatickej nóty, ktorou jedna zmluvná strana informuje druhú zmluvnú stranu o splnení vnútroštátnych právnych podmienok potrebných na nadobudnutie platnosti Zmluvy, požiadať ministra zahraničných vecí, aby zabezpečil vyhlásenie oznámenia o uzavretí Zmluvy v Zbierke  zákonov  Slovenskej  republiky,   

D.3.	zabezpečiť vykonávanie Zmluvy po nadobudnutí jej platnosti.
          
         Termín: trvale 

     

Vykonajú:     predseda vlády
                       minister vnútra
                       minister zahraničných vecí

Na vedomie:  prezident Slovenskej republiky
                       predseda Národnej rady Slovenskej republiky